cyanic-selkie/wikianc huggingface dataset:
युगाण्डा से भारतीयों का निष्कासन
युगाण्डा पूर्वी अफ़्रीका में स्थित एक देश है जहाँ 1970 के दशक के शुरुआती वर्षों से पहले भारतीय मूल की अच्छी-ख़ासी आबादी रहती थी। ये भारतीय ब्रिटिश नागरिकता के साथ युगाण्डा में रहते थे और तब के राष्ट्रपति ईदी अमीन के 4 अगस्त 1972 को दिए आदेश पर मजबूरन युगाण्डा छोड़ना पड़ा था। चूँकि इन भारतीयों के पूर्वज विभाजन से पहले वहाँ बसे थे इसलिए इनमें पाकिस्तानी और बांग्लादेशी भी शामिल थे। अमीन के निष्कासन आदेश के बाद लगभग आधे भारतीयों ने ब्रिटेन में शरण ली और बाक़ी अमेरिका, कनाडा और भारत चले गए।
इतिहास
रेलवे के निर्माण के पश्चात इनमें से कई मजदूरों ने यहीं बसने का निर्णय लिया और अपने परिवारों को भारत से तब के पूर्वी अफ़्रीकी संरक्षित राज्य में ले आए। ये शुरुआती आबादकार मुख्य रूप से भारत के गुजरात और पंजाब राज्यों के मूल निवासी थे।
पूर्वी अफ़्रीका और युगाण्डा में मुख्यतः भारतीय वस्त्र निर्माण और बैंकिंग व्यवसाय में संलग्न थे। इन क्षेत्रों में उन्हें अंग्रेज़ों ने कार्यरत किया था। इन व्यवसायों में भारतीयों की इतनी बड़ी संख्या थी कि देश के दूसरे नागरिकों ने भारतीयों के प्रति दर्जी या बैंकर की रूढ़िबद्ध धारणा बना ली थी। देश की केवल एक प्रतिशत आबादी का प्रतिनिधित्व करने के बावजूद भारतीयों का अर्थव्यवस्था में अहम योगदान और महत्वपूर्ण प्रभाव था। राष्ट्रीय आय का पाँचवाँ हिस्सा भारतीय प्राप्त करते थे। युगाण्डा में प्रशुल्क प्रणाली को ऐतिहासिक रूप से भारतीय व्यापारियों के आर्थिक हितों की ओर उन्मुख किया गया था।
निष्कासन
युगाण्डा के जनरल ईदी अमीन ने 7 अगस्त 1972 को आदेश दिया कि जिन भारतीयों के पास युगाण्डा की नागरिकता नहीं है उन्हें देश 90 दिन के अंदर छोड़ना पड़ेगा। मूलतः दो दिन पहले अमीन ने कहा था कि युगाण्डा के सभी एशियाई मूल लोगों को देश छोड़ना पड़ेगा परन्तु इस निर्देश में उसने संशोधन कर दिया था जिसके परिणामस्वरूप उस समय की 80,000 एशियाई आबादी में से लगभग 60,000 इस मापदण्ड के अन्तर्गत आ गई। अमीन के आदेश के अनुसार ऐसे लोग अपने साथ केवल दो सूटकेस और 55 पाउंड ही ले जा सकते थे। लगभग 50,000 लोगों के पास ब्रिटिश पासपोर्ट थे जिसके आधार पर लगभग 30,000 ब्रिटेन चले गए और उनमें से 10,000 लेस्टर शहर गए जहाँ पहले से ही बड़ी संख्या में भारतीय रहते थे। बाक़ी ने अमरीका, कनाडा और भारत में शरण ली। मगर उस समय लेस्टर में परिस्थितियाँ अनुकूल नहीं थीं। शहर के बहुसंख्यक गोरे लोगों में से एक तबका युगाण्डा से भारतीयों के शहर में आने का विरोध कर रहा था और इसे लेकर जुलूस-प्रदर्शन हुए। स्थानीय नगरपालिका के साथ-साथ कंज़रवेटिव पार्टी भी भारतीयों के ब्रिटेन में आने के विरुद्ध थी उस समय के सांसद रोनल्ड बॅल ने कहा था कि "युगाण्डा की एशियाई आबादी का ब्रिटेन से वास्तविक सम्पर्क नहीं है [तथा] उनका रक्त या निवास के आधार पर ब्रिटेन के साथ कोई संबंध नहीं है"।
कामाख्या मन्दिर
कामाख्या मंदिर असम की राजधानी दिसपुर के पास गुवाहाटी से ८ किलोमीटर दूर कामाख्या में है। कामाख्या से भी १० किलोमीटर दूर नीलाचल पव॑त पर स्थित है। यह मंदिर शक्ति की देवी सती का मंदिर है। यह मंदिर एक पहाड़ी पर बना है व इसका महत् तांत्रिक महत्व है। प्राचीन काल से सतयुगीन तीर्थ कामाख्या वर्तमान में तंत्र सिद्धि का सर्वोच्च स्थल है। पूर्वोत्तर के मुख्य द्वार कहे जाने वाले असम राज्य की राजधानी दिसपुर से 6 किलोमीटर की दूरी पर स्थित नीलांचल अथवा नीलशैल पर्वतमालाओं पर स्थित मां भगवती कामाख्या का सिद्ध शक्तिपीठ सती के इक्यावन शक्तिपीठों में सर्वोच्च स्थान रखता है। यहीं भगवती की महामुद्रा (योनि-कुण्ड) स्थित है। ये अष्टादश महाशक्तिपीठ स्तोत्र के अन्तर्गत है जो आदि शंकराचार्यने लिखा था।देश भर मे अनेकों सिद्ध स्थान है जहाँ माता सुक्ष्म स्वरूप मे निवास करती है प्रमुख महाशक्तिपीठों मे माता कामाख्या का यह मंदिर सुशोभित है हिंगलाज की भवानी, कांगड़ा की ज्वालामुखी, सहारनपुर की शाकम्भरी देवी, विन्ध्याचल की विन्ध्यावासिनी देवी,श्रीबाग(अलिबाग) की श्री पद्माक्षी रेणुका देवी आदि महान शक्तिपीठ श्रद्धालुओं के आकर्षण का केंद्र एवं तंत्र- मंत्र, योग-साधना के सिद्ध स्थान है। यहाँ मान्यता है, कि जो भी बाहर से आये भक्तगण जीवन में तीन बार दर्शन कर लेते हैं उनके सांसारिक भव बंधन से मुक्ति मिल जाती है । " या देवी सर्व भूतेषू मातृ रूपेण संस्थिता नमस्तस्यै नमस्तस्यै नमस्तस्यै नमो नम: ।    विश्व विख्यात और विश्व का एकमात्र मां कामाख्या महासिद्ध पीठ की एक मान्यता ये भी देवी ग्रंथ कुलावर्ण तंत्र और  महाभगवती पुराण में बताई गई है कि जो भी कलयुग में इस स्वयंभू सिद्ध पीठ में गंगा मईया का गंगा जल लाकर चढ़ाएगा और उस में से ही महा नदी ब्रह्मपुत्र में डाल देगा उसको वाजपई यज्ञ का फल मिलेगा क्योंकि ये सभी पृथ्वी के साथ सभी लोकों की दिव्य शक्तियों का भी शक्ति केंद्र हमेशा रहा ही है नीलांचल पर्वत     विश्व विख्यात देवज्ञ पंडित राजीव शर्मा "शूर" राज ज्योतिषी,धर्मगुरु भी हैं और जो कंडाघाट,जिला सोलन ,हिमाचल प्रदेश के निवासी भी हैं ने स्वय यहां सिद्ध पीठ में रह कर साधना में जप तप हवन यज्ञ करके और लगभग हर त्यौहार मेले अंबु वाची आदि में भी शामिल हो के अनेक बार मां कामाख्या का साक्षात् सिद्धि की अनुभूति प्राप्त की और वेद पुराण शास्त्रों में दी गई सभी बताती गई महिमा को आज भी उस से अधिक शत प्रतिशत वैसे अनुभूत पाया
अम्बुवाची पर्व
विश्व के सभी तांत्रिकों, मांत्रिकों एवं सिद्ध-पुरुषों के लिये वर्ष में एक बार पड़ने वाला अम्बूवाची योग पर्व वस्तुत एक वरदान है। यह अम्बूवाची पर्व भगवती (सती) का रजस्वला पर्व होता है। पौराणिक शास्त्रों के अनुसार सतयुग में यह पर्व 16 वर्ष में एक बार, द्वापर में 12 वर्ष में एक बार, त्रेता युग में 7 वर्ष में एक बार तथा कलिकाल में प्रत्येक वर्ष जून माह (आषाढ़) में तिथि के अनुसार मनाया जाता है। यह एक प्रचलित धारणा है कि देवी कामाख्या मासिक धर्म चक्र के माध्यम से तीन दिनों के लिए गुजरती है, इन तीन दिनों के दौरान, कामाख्या मंदिर के द्वार श्रद्धालुओं के लिए बंद कर दिए जाते हैं। इस बार अम्बूवाची योग पर्व जून की 22, 23, 24 तिथियों में मनाया गया।
पौराणिक सन्दर्भ
पौराणिक सत्य है कि अम्बूवाची पर्व के दौरान माँ भगवती रजस्वला होती हैं और मां भगवती की गर्भ गृह स्थित महामुद्रा (योनि-तीर्थ) से निरंतर तीन दिनों तक जल-प्रवाह के स्थान से रक्त प्रवाहित होता है। यह अपने आप में, इस कलिकाल में एक अद्भुत आश्चर्य का विलक्षण नजारा है। कामाख्या तंत्र के अनुसार -
इस बारे में `राजराजेश्वरी कामाख्या रहस्य' एवं `दस महाविद्याओं' नामक ग्रंथ के रचयिता एवं मां कामाख्या के अनन्य भक्त ज्योतिषी एवं वास्तु विशेषज्ञ डॉ॰ दिवाकर शर्मा ने बताया कि अम्बूवाची योग पर्व के दौरान मां भगवती के गर्भगृह के कपाट स्वत ही बंद हो जाते हैं और उनका दर्शन भी निषेध हो जाता है। इस पर्व की महत्ता का अंदाजा इसी बात से लगाया जा सकता है कि पूरे विश्व से इस पर्व में तंत्र-मंत्र-यंत्र साधना हेतु सभी प्रकार की सिद्धियाँ एवं मंत्रों के पुरश्चरण हेतु उच्च कोटियों के तांत्रिकों-मांत्रिकों, अघोरियों का बड़ा जमघट लगा रहता है। तीन दिनों के उपरांत मां भगवती की रजस्वला समाप्ति पर उनकी विशेष पूजा एवं साधना की जाती है। कामाख्या के शोधार्थी एवं प्राच्य विद्या विशेषज्ञ डॉ॰ दिवाकर शर्मा कहते हैं कि कामाख्या के बारे में किंवदंती है कि घमंड में चूर असुरराज नरकासुर एक दिन मां भगवती कामाख्या को अपनी पत्नी के रूप में पाने का दुराग्रह कर बैठा था। कामाख्या महामाया ने नरकासुर की मृत्यु को निकट मानकर उससे कहा कि यदि तुम इसी रात में नील पर्वत पर चारों तरफ पत्थरों के चार सोपान पथों का निर्माण कर दो एवं कामाख्या मंदिर के साथ एक विश्राम-गृह बनवा दो, तो मैं तुम्हारी इच्छानुसार पत्नी बन जाऊँगी और यदि तुम ऐसा न कर पाये तो तुम्हारी मौत निश्चित है। गर्व में चूर असुर ने पथों के चारों सोपान प्रभात होने से पूर्व पूर्ण कर दिये और विश्राम कक्ष का निर्माण कर ही रहा था कि महामाया के एक मायावी कुक्कुट (मुर्गे) द्वारा रात्रि समाप्ति की सूचना दी गयी, जिससे नरकासुर ने क्रोधित होकर मुर्गे का पीछा किया और ब्रह्मपुत्र के दूसरे छोर पर जाकर उसका वध कर डाला। यह स्थान आज भी `कुक्टाचकि' के नाम से विख्यात है। बाद में मां भगवती की माया से भगवान विष्णु ने नरकासुर असुर का वध कर दिया। नरकासुर की मृत्यु के बाद उसका पुत्र भगदत्त कामरूप का राजा बना। भगदत्त का वंश लुप्त हो जाने से कामरूप राज्य छोटे-छोटे भागों में बंट गया और सामंत राजा कामरूप पर अपना शासन करने लगा।
नरकासुर के नीच कार्यों के बाद एवं विशिष्ट मुनि के अभिशाप से देवी अप्रकट हो गयी थीं और कामदेव द्वारा प्रतिष्ठित कामाख्या मंदिर ध्वंसप्राय हो गया था।
पं. दिवाकर शर्मा ने बतलाया कि आद्य-शक्ति महाभैरवी कामाख्या के दर्शन से पूर्व महाभैरव उमानंद, जो कि गुवाहाटी शहर के निकट ब्रह्मपुत्र 'नद' के मध्य भाग में टापू के ऊपर स्थित है, का दर्शन करना आवश्यक है। यह एक प्राकृतिक शैलदीप है, जो तंत्र का सर्वोच्च सिद्ध सती का शक्तिपीठ है। इस टापू को मध्यांचल पर्वत के नाम से भी जाना जाता है, क्योंकि यहीं पर समाधिस्थ सदाशिव को कामदेव ने कामबाण मारकर आहत किया था और समाधि से जाग्रत होने पर सदाशिव ने उसे भस्म कर दिया था। भगवती के महातीर्थ (योनिमुद्रा) नीलांचल पर्वत पर ही कामदेव को पुन जीवनदान मिला था। इसीलिए यह क्षेत्र कामरूप के नाम से भी जाना जाता है।
सर्वोच्च कौमारी तीर्थ
सती स्वरूपिणी आद्यशक्ति महाभैरवी कामाख्या तीर्थ विश्व का सर्वोच्च कौमारी तीर्थ भी माना जाता है। इसीलिए इस शक्तिपीठ में कौमारी-पूजा अनुष्ठान का भी अत्यन्त महत्व है। यद्यपि आद्य-शक्ति की प्रतीक सभी कुल व वर्ण की कौमारियाँ होती हैं। किसी जाति का भेद नहीं होता है। इस क्षेत्र में आद्य-शक्ति कामाख्या कौमारी रूप में सदा विराजमान हैं।
इस क्षेत्र में सभी वर्ण व जातियों की कौमारियां वंदनीय हैं, पूजनीय हैं। वर्ण-जाति का भेद करने पर साधक की सिद्धियां नष्ट हो जाती हैं। शास्त्रों में वर्णित है कि ऐसा करने पर इंद्र तुल्य शक्तिशाली देव को भी अपने पद से वंछित होना पड़ा था।
कामाख्या मंदिर मे योनि(गर्भ) की पूजा
पौराणिक कथा के अनुसार जब देवी सती अपने योगशक्ति से अपना देह त्याग दी तो भगवान शिव उनको लेकर घूमने लगे उसके बाद भगवान विष्णु अपने चक्र से उनका देह काटते गए तो नीलाचल पहाड़ी में भगवती सती की योनि (गर्भ) गिर गई, और उस योनि (गर्भ) ने एक देवी का रूप धारण किया, जिसे देवी कामाख्या कहा जाता है। योनी (गर्भ) वह जगह है जहां बच्चे को 9 महीने तक पाला जाता है और यहीं से बच्चा इस दुनिया में प्रवेश करता है। और इसी को सृष्टि की उत्पत्ति का कारण माना जाता है। भक्त यहां देवी सती की गिरी हुई योनि (गर्भ) की पूजा करने के लिए आते हैं जो देवी कामाख्या के रूप में हैं और दुनिया के निर्माण और पालन-पोषण के कारण देवी सती के गर्भ की पूजा करते हैं। जिस प्रकार मनुष्य अपने माँ की योनि (गर्भ) से जन्म लेता है, लोगो की मान्यता है उसी प्रकार जगत की माँ देवी सती की योनि से संसार की उत्पत्ति हुई है जो कामाख्या देवी के रूप में है।
कामाख्या मंदिर का समय
कामाख्या मंदिर के दर्शन का समय भक्तों के लिए सुबह 8:00 बजे से दोपहर 1:00 बजे तक और फिर दोपहर 2:30 बजे से शाम 5:30 बजे तक शुरू होता है। सामान्य प्रवेश नि: शुल्क है, लेकिन भक्त सुबह 5 बजे से कतार बनाना शुरू कर देते हैं, इसलिए यदि किसी के पास समय है तो इस विकल्प पर जा सकते हैं। आम तौर पर इसमें 3-4 घंटे लगते हैं। वीआईपी प्रवेश की एक टिकट लागत है, जिसे मंदिर में प्रवेश करने के लिए भुगतान करना पड़ता है, जो कि प्रति व्यक्ति रुपए 501 की लागत पर उपलब्ध है। इस टिकट से कोई भी सीधे मुख्य गर्भगृह में प्रवेश कर सकता है और 10 मिनट के भीतर पवित्र दर्शन कर सकता है।
सन्दर्भ
{🌺🌺🙏श्री चमत्कारी मां कामाख्या धाम 🙏🌺🌺 ✡️Guru Dev Shree Karan Sharma ✡️ 📲 +91-8847-52-8452 solution_with_100% guarantee...👌👌 ✡️Guru Karan Sharma Ji✡️}}
बाहरी कड़ियाँ
कामाख्या मंदिर- कामरूप का कुंभ
खिरवार
खिरवार (खिरवाल, खिनवाल या खिरवाली) भारतीय राज्यों उत्तर प्रदेश, मध्य प्रदेश एवं पंजाब में पायी जाने वाली जाट गोत्र है।
आकूति
आकूति स्वयंभुव मनु और शतरूपा की तीन कन्याओं में से प्रथम कन्या थी। आकूति का विवाह रुचि प्रजापति के साथ हुआ। आकूति के गर्भ से एक पुत्र तथा एक कन्या का जन्म हुआ। आकूति के पुत्र को स्वयंभुव मनु ने ले लिया। आकूति की कन्या का नाम दक्षिणा था। दक्षिणा के रूप में आकूति के गर्भ से स्वयं देवी लक्ष्मी अवतरित हुईं थीं। दक्षिणा के युवा होने पर उसका विवाह भगवान विष्णु से कर दिया गया।
शामद यार खान निज़ामी सागर
शामद यार खान निज़ामी सागर  को साहित्य एवं शिक्षा क्षेत्र में भारत सरकार द्वारा सन १९६९ में पद्म भूषण से सम्मानित किया गया था। ये उत्तर प्रदेश से हैं।
गुरुदास कामत
गुरुदास कामत एक भारतीय राजनीतिज्ञ तथा भारत सरकार की पंद्रहवीं लोकसभा के मंत्रीमंडल में संचार एवं सूचना प्रौद्योगिकी राज्यमंत्री बनाए गए।
यशवंत दिनकर पेंढरकर
यशवंत दिनकर पेंढरकर  को साहित्य एवं शिक्षा क्षेत्र में भारत सरकार द्वारा सन १९६९ में पद्म भूषण से सम्मानित किया गया था। ये महाराष्ट्र से हैं।
काण्डागूठं रामेश्वर, भनोली तहसील
काण्डागूठं रामेश्वर, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मध्याह्न भोजन योजना
मध्याह्न भोजन योजना, भारत सरकार की एक योजना है जिसके अन्तर्गत पूरे देश के प्राथमिक और लघु माध्यमिक विद्यालयों के छात्रों को दोपहर का भोजन निःशुल्क प्रदान किया जाता है। नामांकन बढ़ाने, प्रतिधारण  और उपस्थिति तथा इसके साथ- साथ बच्चों में पौषणिक स्तर में सुधार करने के उद्देश्य से 15 अगस्त 1995 को केन्द्रीय प्रायोजित स्किम के रूप में प्रारंभिक शिक्षा के लिए राष्ट्रीय पौषणिक सहायता कार्यक्रम शुरू किया गया था। अधिकतर बच्चे खाली पेट स्कुल पहुँचते हैं, जो बच्चे स्कूल आने से पहले भोजन करते हैं, उन्हें भी दोपहर तक भूख लग जाती है और वे अपना ध्यान पढाई पर केंद्रित नहीं कर पाते हैं। मध्याह्न भोजन बच्चों के लिए " पूरक पोषण " के स्रोत और उनके स्वस्थ विकास के रूप में भी कार्य कर सकता है। यह समतावादी मूल्यों के प्रसार में भी सहायता कर सकता है ,क्योकि कक्षा में विभिन्न सामाजिक पृष्ठ्भूमि वाले बच्चे साथ में बैठते हैं और साथ - साथ खाना खाते हैं। विशेष रूप से मध्याह्न भोजन स्कूल में बच्चों के मध्य जाति व् वर्ग के अवरोध को मिटाने में सहायक हो सकता हैं। स्कूल की भागीदारी में लैंगिक अंतराल को भी यह कार्यक्रम कम कर सकता हैं, क्योकि यह बालिकाओं को स्कूल जाने से रोकने वाले अवरोधो को समाप्त करने में भी सहायता करता हैं। मध्याह्न भोजन स्किम छात्रों के ज्ञानात्मक, भावात्मक और सामाजिक विकास में सहायता करता हैं। सुनियोजित मध्याह्न भोजन को बच्चों में विभिन्न अच्छी आदतें डालने के अवसर के रूप में उपयोग में लाया जा सकता हैं। यह स्किम महिलाओं को रोजगार के उपयोगी स्त्रोत भी प्रदान करता हैं।
कार्यक्रम के उद्देश्य
इस स्कीम के लक्ष्य भारत में अधिकांश बच्चों की दो मुख्य समस्याओं अर्थात भूख और शिक्षा का इस प्रकार समाधान करना है :
१) सरकारी स्थानीय निकाय और सरकारी सहायता प्राप्त स्कूल और शिक्षा गारंटी योजना और वैकल्पिक प्रयोगात्मक शिक्षा केंद्रों तथा सर्वशिक्षा अभियान के तहत सहायता प्राप्त मदरसो एवं मकतबों में वर्ग 1 से 8 के बच्चों के पोषण स्तर में सुधार करना
२) लाभवंचित वर्गों के गरीब बच्चों को नियमित रूप से स्कूल आने और कक्षा के कार्यकलापों पर ध्यान केंद्रित करने में सहायता करना, और
३) ग्रीष्मावकाश के दौरान अकाल पीड़ित क्षेत्रो में प्रारंभिक स्तर के बच्चों को पोषण सम्बन्धी सहायता प्रदान करना
केन्द्रीय सहायता के संघटक
इस समय मध्याह्न भोजन योजना राज्य सरकारों / संघ राज्य क्षेत्र प्रशासनों को निम्नलिखित के लिए सहायता प्रदान करती है :-
१) प्राथमिक कक्षाओं के बच्चों के लिए 100 ग्राम प्रति बच्चा प्रति स्कूल दिवस की दर से और उच्च प्राथमिक कक्षाओं के बच्चों के लिए 150 ग्राम प्रति बच्चा प्रति स्कूल दिवस की दर से भारतीय खाद्य निगम के निकटतम गोदाम से निःशुल्क खाद्यान (गेहूं/चावल) की आपूर्ति।
२) विशेष श्रेणी वाले राज्यों (अरुणाचल प्रदेश, असम, मेघालय, मिजोरम, मणिपुर, नागालैंड, सिक्किम, जम्मू व् कश्मीर, हिमाचल प्रदेश, उत्तराखंड और त्रिपुरा ) के लिए दिनांक 01-12-2009 से इनमे प्रचलित पी.डी.सी. दरों के अनुसार परिवहन सहायता।
३) 5000 रु प्रति विद्यालय की औसत लागत के आधार पर किचन के सामान प्राप्त करने के लिए सहायता दी जाती है। किचन के सामान में निम्नलिखित शामिल हैं :
४) राज्यों / संघ राज्य क्षेत्रो के लिए इस योजना के प्रबंधन, अनुवीक्षण तथा मूल्यांकन के लिए सहायता खाद्यान (ख) परिवहन लागत (ग) भोजन पकाने की लागत (घ) रसोइया  सह-सहायक को मानदेय के लिए कुल सहायता का 1.8% का उपयोग किया जाता है।
मध्याह्न भोजन योजना का नवीनीकरण
12 वीं योजना के दौरान मध्याह्न भोजन योजना (MDMS) का निम्न प्रकार से सुधार हुआ:
इसकी 75 रुपये प्रति किवंटल की मौजूदा सीमा को बढाकर 150 रूपया प्रति किवंटल की गयी है।
राष्ट्रीय ग्रामीण स्वास्थ्य मिशन और मध्याह्न भोजन योजना का एकीकरण
मानव संसाधन विकास मंत्रालय ने राष्ट्रीय बाल स्वास्थ्य कार्यक्रम के प्रभावी कार्यान्वयन के लिए राष्ट्रीय ग्रामीण स्वास्थय मिशन के साथ समन्वय के उद्देश्य से सभी राज्यों के शिक्षा विभागों को अवगत किया है।
राष्ट्रीय बाल स्वास्थ्य कार्यक्रम केंद्र सरकार की नई पहल है, जिसका उद्देश्य जन्म से 18 वर्ष की आयु के बच्चों की स्वास्थ्य जाँच और पोषण का प्रबंध करना है।
इसके तहत बच्चों के जन्म के समय की त्रुटियाँ, बीमारियाँ और बच्चों के विकास में देरी सहित विकलांगता का प्रबंध करना भी शामिल है।
मिड डे मील योजना में सुधार
देशभर में राज्य / केंद्रशासित प्रदेशों में मिड डे मील योजना के अंतर्गत 25.7 लाख रसोइया सहायकों को काम दिया गया। इन सहायकों को इस कार्य के लिए दिए गए मानदेय को संशोधित कर 01 दिसंबर 2009 से 01 हजार रुपये प्रति माह कर दिया गया । वर्तमान में उत्तर प्रदेश में 1500रुपये प्रति माह मानदेय दिया जाता है तथा साल में कम से कम 10 महीने कार्य दिया गया।
मध्याह्न भोजन योजना स्कूल में भोजन उपलब्ध कराने एवं बच्चों के समुचित पोषण देने का सबसे अच्छी योजना है। जिसके अंतर्गत रोजाना सरकारी सहायता प्राप्त 11.75 लाख से अधिक स्कूलों के 10.8 करोड़ बच्चे शामिल हैं।
दण्ड नाट
दण्ड नाट या दण्ड जात्रा (दण्ड यात्रा) (ଦଣ୍ଡ ନାଟ, ଦଣ୍ଡ ଯାତ୍ରା) ओड़ीसा का एक प्रमुख पारम्परिक नृत्य उत्सव है। यह दक्षिण उड़ीसा और मुख्यतः गंजिम जिले में मनाया जाता है।
हरबंश सिंह विर्क
लेफ्टिनेंट कर्नल हरबंश सिंह विर्क, एम वी सी भारतीय सेना में एक अधिकारी थे। वह 3 पैरा मराठा लाइट इन्फेंट्री के अधिकारी थे। उन्हें जम्मू और कश्मीर में भारत-पाक युद्ध के दौरान वीरता के लिए भारत के प्रथम गणतन्त्र दिवस 26 जनवरी 1950 को महावीर चक्र से सम्मानित किया गया था।
ठेकहा गाँव, गुरुआ (गया)
ठेकहा गुरुआ, गया, बिहार स्थित एक गाँव है।
यातायात
ग्राम=डुमरावा प्रखंड=बांके बाजार जिला=गया राज्य= बिहार यहां की सुंदरता देखते बनती है । यहां का स्रावनी मेला सैलानियों को लुभाने का एक केंद्र बन चुका है । यहां एक गांव बसा है ,जो की एकदम पहाड़ के नीचे बसा है । यहां एक HMSB मैदान है जो की काफी चर्चित है खेल जगत के लिए । यहां दर्शक अपना कीमती समय निकाल कर शाम के वक्त अपना वक्त गुजरने और व्यायाम करने आते है
~माजिद~ = आदर्श स्थल ==
दूसी, तमिल नाडु
दूसी (Dusi) भारत के तमिल नाडु राज्य के तिरुवन्नामलई ज़िले में स्थित एक नगर है।
विट्ठलभाई कांताभाई झवेरी
विट्ठलभाई कांताभाई झवेरी  को साहित्य एवं शिक्षा क्षेत्र में भारत सरकार द्वारा सन १९६९ में पद्म भूषण से सम्मानित किया गया था। ये महाराष्ट्र से हैं।
आयलर समीकरण
चिरसम्मत यांत्रिकी में, आयलर के घूर्णी समीकरण घूर्णी निर्देश तन्त्र की सहायता से दृढ़ पिण्डों की घूर्णन गति का वर्णन करते हैं। इसमें जो घूर्णी फ्रेम लिया जाता है उसका अक्ष उस पिण्ड से जुड़ा हुआ (फिक्ड) तथा पिण्ड के मुख्य जड़त्व अक्षों के समान्तर होता है। आयलर समीकरण, सदिश अर्धरैखिक प्रथम ऑर्डर वाले साधारण अवकल समीकरण होते हैं। आयलर समीकरणों का सामान्य रूप निम्नलिखित है-
जहाँ M लगाये गये बलाघूर्ण हैं, I जड़तवाघूर्ण मैट्रिक्स (inertia matrix) है, ω मुख्य अक्षों के सापेक्ष कोणीय वेग है।
3D मुख्य लम्बकोणिक अक्षों (orthogonal coordinates) में उपर्युक्त समीकरणों का निम्नलिखित रूप हो जाता है-
अभिप्रेरण और व्युत्पत्ति
आयलर के द्वितीय नियम से आरम्भ करने पर, एक जड़त्वीय निर्देश तन्त्र ("in" अधोलिखित) में, कोणीय संवेग L का समय के सापेक्ष अवकलन आरोपित बलाघूर्ण के बराबर होता है
जहाँ Iin जड़त्वीय निर्देश तन्त्र में परिकलित जड़त्वाघूर्ण प्रदिश है। यद्यपि यह नियम सार्वभौमिक सत्य है, यह समान्य घूर्णी दृढ़ पिण्ड की गति के लिए हल करने में हमेशा सहायक नहीं है। चूँकि Iin और ω दोनों गति के दौरान परिवर्तित हो सकते हैं।
अतः हम निर्देश तन्त्र को इस तरह परिवर्तित करते हैं कि वह घूर्णी पिण्ड के साथ स्थिर रहे और इस तरह से चयन करते हैं कि इसकी अक्ष जड़त्वाघूर्ण प्रदिश की दिशा में स्थित हों। इस निर्देश तन्त्र में कम से कम जड़त्वाघूर्ण प्रदिश तो नियत (और विकर्ण) है, जो गणना को सुगम बनाता है। जैसा की जड़त्वाघूर्ण में समझाया गया है, कोणीय संवेग
जहाँ Mk, Ik और ωk ऊपर वर्णित किए गये अनुसार हैं।
घूर्णी निर्देश तन्त्र में, समय अवकलज को से प्रतिस्थापित करना चाहिये।
जहाँ अधोलिखित "rot" घूर्णी निर्देश तन्त्र को निरुपित कर रहा है। जड़त्वीय और घूर्णी निर्देश तन्त्रों में बलाघूर्ण से सम्बंधित व्यंजक निम्न है :
जहाँ Q घूर्णी प्रदिश है, जो किसी कोणीय वेग सदिश v से सम्बंधित लंब कोणीय प्रदिश है
बिलियर्ड की गेंद को धक्का
क्षैतिज दिशा में लगाये गये बल F का बलाघूर्ण M = - (h-r) F गेंद में घूर्णी त्वरण पैदा करता है-
यहाँ बलाघूर्ण ऋणात्मक लिया गया है क्योंकि यह घूर्णन कोण φ के विपरीत है (चित्र देखें)। इस समीकरण के अलावा, गेंद पर लगाये गये बल F के कारण उसके द्रव्यमान केन्द्र में त्वरण उत्पन्न होत है। अतः
ध्यान दीजिये कि त्वरण \ddot x, टेबल के समान्तर तथा बल की दिशा में है। बिना-सरके लुढ़कने के लिये आवश्यक है कि-
इस प्रकार उपर्युक्त सभी समीकरण मिलकर गेंद की गति का तीन चरों h, φ, तथा x में वर्णन करते हैं। इन समीकरणों को मिलाकर हल करते हुए हमें निम्नलिखित जानकारी मिलती है-
किसी ठोस, समांग गोले का जड़त्वाघूर्ण होता है। यह मान रखने पर-
नत समतल पर बेलन की गति
r त्रिज्या, m द्रव्यमान तथा I जड़त्वाघूर्ण वाला एक पहिया (या, बेलन) α कोण पर झुके हुए समतल पर गुरुत्वीय त्वरण g के प्रभ से लोटनी गति (रोल्लिंग) कर रहा है। (सामने का चित्र देखें)। चूँकि यह पहिया स्थानान्तरित भी हो रहा है, इसके द्रव्यमान का रैखिक त्वरण भी हो रहा है। इस समस्या में हम यह मान रहे हैं कि पहिये की गति बिना सरके (बिना स्लिप के) हो रही है। अतः नत-समतल और पहिये के बीच (सम्पर्क बिन्दु पर) एक घर्षण बल R उत्पन्न होता है जो पहिये को घुमाता है, क्योंकि इस बल के कारण एक बलाघूर्ण M = -r R लगता है। यह बलाघूर्ण ऋणात्मक लिया गया है क्योंकि यह घूर्णन कोण φ के विपरीत है। अतः पहिये की घूर्णन गति का समीकरण निम्नलिखित है-
अब पहिये के द्रव्यमान केन्द्र के विस्थापन पर विचार करते हैं। पहिये के द्रव्यमान mg का नत-समतल की दिशा में अवयव (कम्पोनेन्ट) F का मान F=mgsin(α) है। यह बल घर्षण बल के उल्टी दिशा में कार्य कर रहा है। अतः न्यूटन की गति के द्वितीय नियम के अनुसार-
जहाँ \ddot x पहिये का नत-समतल के समान्तर (नीचे की ओर) त्वरण है। इसके अलावा, यदि लोटन गति बिना फिसले हुए हो रही है तो ।  इस प्रकार हमने तीन अज्ञात राशियों R, φ तथा x को समेटे हुए गति के समीकरण प्राप्त कर लिये। इन समीकरणों को हल करने पर हमे यह प्राप्त होता है-
इससे यह देखा जा सकता है कि किसी दिये हुए नत-कोण α के लिये, अधिकतम त्वरण तब होता है जब पहिये का द्रव्यमान अधिक-से-अधिक उसके अक्ष के निकट हो। (अर्थात जड़त्वाघूर्ण न्यूनतम हो)।
ध्यान दीजिये कि इसी नत-समतल पर, यदि घर्षण शून्य हो तो, उस पर सरक रहे किसी पिण्ड का त्वरण (नत से समान्तर, नीचे की तरफ) होगा, जो पहिये के त्वरण से अधिक है। इसका कारण यह है कि पहिये की स्थितिज ऊर्जा दो प्रकार की गतिज ऊर्जा में बदल रही है- घूर्णन की गतिज ऊर्जा तथा द्रव्यमान केन्द्र के स्थानान्तरण की गतिज ऊर्जा ; जबकि सरकते हुए पिण्ड में केवल एक ही गतिज ऊर्जा होती है- द्रव्यमान केन्द्र के स्थानान्तरण की गतिज ऊर्जा (सरकते हुए पिण्ड के लिये, घूर्णन ऊर्जा शून्य होती है।)
अंगिका विकिपीडिया
अंगिका विकिपीडिया - एक मुक्त विश्वकोश, विकिपीडिया का अंगिका भाषा संस्करण, जिसका स्वामित्व विकिमीडिया फाउंडेशन के पास है। विकिपीडिया उपयोग, संशोधन और पुनर्वितरण के लिए सभी विषयों पर एक प्रामाणिक और मुक्त विश्वकोश बनाने के लिए एक बहुभाषी परियोजना है। यह सबसे निष्पक्ष दृष्टिकोण के साथ सूचना का प्रसार करने के लिए दृढ़ संकल्पित है। पहला अंग्रेजी विकिपीडिया जनवरी में लॉन्च किया गया था अंगिका विकिपीडिया मार्च में लॉन्च किया जाएगा इससे पहले, विकिमीडिया इनक्यूबेटर पर अंगिका विकिपीडिया का निर्माण अगस्त 2010 में शुरू हुआ था। विकिपीडिया में देवनागरी वर्णमाला कीबोर्ड है, इसलिए बिना किसी विशेष हिंदी टाइपिंग सॉफ्टवेयर को डाउनलोड किए रोमन कीबोर्ड का उपयोग देवनागरी में टाइप करने के लिए किया जा सकता है।
शिंडलर्स लिस्ट
शिंडलर्स लिस्ट (Schindler's List) स्टीवन स्पीलबर्ग द्वारा निर्देशित और निर्मित और स्टीवन ज़िलियन द्वारा लिखित 1993 की अमेरिकी ऐतिहासिक ऐतिहासिक ड्रामा फ़िल्म है। यह ऑस्ट्रेलियाई उपन्यासकार थॉमस केनेली द्वारा 1982 के ऐतिहासिक उपन्यास शिंडलर्स आर्क पर आधारित है। यह फिल्म एक जर्मन उद्योगपति ओस्कर शिंडलर का अनुसरण करती है, जिन्होंने अपनी पत्नी एमिली शिंडलर के साथ मिलकर द्वितीय विश्व युद्ध के दौरान अपने कारखानों में नियोजित करके एक हजार से अधिक पोलिश-यहूदी शरणार्थियों को प्रलय से बचाया। इसमें लियाम नीसन को शिंडलर, राल्फ फिएनेस को एसएस अधिकारी अमोन गोथ और बेन किंग्सले को शिंडलर के यहूदी एकाउंटेंट इत्जाक स्टर्न के रूप में दिखाया गया है।
''
चिरसम्मत यांत्रिकी का इतिहास
मध्यकालीन सोच
फ्रांसीसी पादरी जीन बुरिदन ने आवेग सिद्धान्त दिया जिसे अरस्तु सिद्धन्त का सहायक सिद्धन्त भी माना जाता है।
आधुनिक युग - चिरसम्मत यांत्रिकी का निर्माण
यह युग गैलिलीयो के सिद्धन्तों से आरम्भ होता है।
वर्तमान
२० वीं शताब्दी के अन्त तक चिरसम्मत सिद्धान्त भौतिकी में आत्मनिर्भर सिद्धान्त नहीं रह पाया। चिरसम्मत विद्युत चुम्बकत्व के साथ-साथ इसको आपेक्षिक क्वांटम यांत्रिकी अथवा क्वांटम क्षेत्र सिद्धान्त का एक भाग मात्र बन गई।
बम बम बोल रहा है काशी (2016 फिल्म)
बम बम बोल रहा है काशी एक 2016 भारतीय फिल्म है, संतोष मिश्रा द्वारा निर्देशित और डॉ मधु चोपड़ा और प्रियंका चोपड़ा  द्वारा निर्मित भोजपुरी भाषा फिल्म है प्रमुख भूमिकाओं में दिनेश लाल यादव और आम्रपाली दुबे और अंतरा बनर्जी ने विपरीत भूमिकाओं में काम किया। सहायक भूमिकाओं में मनोज टाइगर, संजय पांडे, प्रकाश जैस, दीपक सिन्हा, अयाज़ खान, आर शांडिल्य, डॉ अर्चना सिंह, समर्थ चतुर्वेदी।
साउंडट्रेक
बम बम बोल रहा है काशी के लिए साउंडट्रैक राजेश रजनीश और मधुकर आनंद द्वारा संगीतबद्ध किया गया था, जिसके बोल प्यारे लाल यादव, आज़ाद सिंह और श्याम देहाती द्वारा लिखे गए थे। फिल्म का संगीत टी-सीरीज़ द्वारा जारी किया गया था।
बाहरी कड़ियां
श्रेणी:Indian drama films श्रेणी:Indian films
कॉमेडी नाइट्स बचाओ
कॉमेडी नाइट्स बचाओ एक भारतीय हिंदी भाषा की कॉमेडी टेलीविजन श्रृंखला थी, जिसका प्रीमियर 5 सितंबर 2015 को हुआ था यह सीरीज कलर्स टीवी पर रविवार रात को प्रसारित होती थी। यह श्रृंखला कॉमेडी सर्कस के समान प्रारूप वाला एक रियलिटी शो थी। इसमें एक ही प्रोडक्शन टीम के कई सदस्य थे और इसे ऑप्टिमिस्टिक्स एंटरटेनमेंट द्वारा निर्मित किया गया था। इस शो के प्रस्तुतकर्ता कृष्णा अभिषेक, सुदेश लेहरी, भारती सिंह मुबीन और मोना सिंह थे।
दोस्ताना (1980 फ़िल्म)
दोस्ताना 1980 में बनी हिन्दी भाषा की नाट्य एक्शन फ़िल्म है। इसका निर्देशन राज खोसला ने और निर्माण यश जौहर ने किया। इसमें अमिताभ बच्चन, शत्रुघ्न सिन्हा, ज़ीनत अमान, प्रेम चोपड़ा, अमरीश पुरी, हेलन और प्राण अभिनय करते हैं। यह कुर्बानी, आशा और राम बलराम के बाद 1980 की चौथी सबसे ज्यादा कमाई करने वाली फ़िल्म रही थी। दोस्ताना राज खोसला द्वारा निर्देशित आखिरी सफल फिल्मों में से एक भी है।
संक्षेप
विजय (अमिताभ बच्चन) और रवि (शत्रुघ्न सिन्हा) एक दूसरे के सबसे अच्छे दोस्त हैं और दोनों एक दूसरे पर बहुत भरोसा करते हैं। विजय एक पुलिस अधिकारी है और रवि वकील है। विजय अपराधियों को पकड़ता है, जबकि रवि उन अपराधियों को बाहर निकलवाता है। उसे डागा (प्रेम चोपड़ा) द्वारा काम पर रख लिया जाता है। एक दिन विजय और रवि, शीतल (ज़ीनत अमान) से अलग-अलग जगहों और समय पर मिलते हैं और दोनों को उससे प्यार हो जाता है। जहां विजय अपने प्यार के बारे में जता चुका है और शीतल द्वारा उसे पसंद किया जाता है, वहीं रवि की शीतल पर एकतरफा मोहब्बत है।
रवि शीतल के लिए अपने प्यार के बारे में विजय को बताता है, जो तहस-नहस हो जाता है लेकिन रवि के लिए अपने प्यार का बलिदान करने का फैसला करता है। हालाँकि, एक गलतफहमी होती है जब डागा विजय और रवि की दोस्ती को तोड़ने के लिए विजय और शीतल की एक तस्वीर रवि को दिखाकर उकसाता है। विजय और रवि पहली बार प्रतिद्वंद्वी बन जाते हैं। फिल्म के बाकी हिस्से विजय और डागा के बीच संघर्ष को दिखाते हैं। गलतफहमी के बाद, रवि डागा की तरफ हो जाता है, लेकिन बाद में सच्चाई जान जाता है और अपने कार्यों के लिए प्रायश्चित करता है
बचत खाता
बचत खाते (सेविंग्स अकाउंट), खुदरा वित्तीय संस्थाओं द्वारा बनाये रखे जाने वाले खातों को कहते हैं जो ब्याज तो प्रदान करते हैं लेकिन जिन्हें सीधे तौर पर धन के रूप में (उदाहरण के लिए, एक चेक लिखकर) इस्तेमाल नहीं किया जा सकता है। इन खातों में ग्राहक अपने अतिरिक्त धन के कुछ हिस्से को अलग रखने के साथ-साथ थोड़ा ब्याज (मॉनेटरी रिटर्न) भी कमा सकते हैं।
नियम
संयुक्त राज्य अमेरिका में नियम D, 12 CFR 204.2(d)(2) के तहत "सेविंग्स डिपोजिट (बचत जमा)" शब्द में वह जमा या खाता शामिल होता है जो धारा 204.2(d)(1) की आवश्यकताओं को पूरा करता है और जिसमें से डिपोजिट अनुबंध या अमानतदार (डिपोजिटरी इंस्टिट्यूशन) के नियमों के तहत जमाकर्ता के पास प्रति माह या कम से कम चार हफ्तों की स्टेटमेंट साइकल के दौरान छह बार तक हस्तांतरण (ट्रांसफर) या निकासी की अनुमति या अधिकार होता है। अमानतदार इन छह में से तीन ट्रांसफर को चेक, ड्राफ्ट, डेबिट कार्ड, या जमाकर्ता कार्ड, या जमाकर्ता के तृतीय पक्ष को देय अन्य किसी समान आदेश द्वारा किये जाने की अनुमति दे सकती है। जमा की संख्या को सीमित करने संबंधी कोई नियम नहीं है लेकिन कुछ बैंक स्वयं ऐसा करने का निर्णय ले सकते हैं।
अधिकांश यूरोपीय देशों के भीतर जमा खातों पर मिलने वाले ब्याज पर स्रोत पर कर (टैक्स एट सोर्स) लगाया जाता है। कुछ देशों की उच्च दरों के कारण विदेशी जमा उद्योग में भारी वृद्धि हुई है। संभावित कर चोरी के प्रति चिंता के कारण इन विदेशी वित्तीय केन्द्रों को अर्जित ब्याज की जानकारी को ईयू कर अधिकारियों के साथ साझा करने या विदेशी खातों पर देय ब्याज पर कटने वाले कर को रोककर रखने वाले केन्द्रों के रूप में इस्तेमाल किया जाता है। खाता धारकों को रोककर रखे गए कर का भुगतान करना होता है या प्रासंगिक अधिकारियों के समक्ष खाताधारक संबंधी जानकारी का खुलासा करना होता है।
लागत
बचत खाते से निकासी कभी-कभार अधिक महँगी होती है और डिमांड/करेंट अकाउंट (चालू खाते) में समान वित्तीय लेनदेन की अपेक्षा काफी अधिक होती है और इसमें समय भी काफी अधिक लग सकता है। हालांकि, अधिकांश बचत खातों में (जमा प्रमाणपत्रों के विपरीत) निकासी को सीमित नहीं किया जाता है। संयुक्त राज्य अमेरिका में नियम डी का उल्लंघन करने पर अक्सर एक सेवा शुल्क देना पड़ता है या खाते के दर्जे को घटाकर उसे चेकिंग अकाउंट भी बनाया जा सकता है। ऑनलाइन खातों की सबसे बड़ी खामी, ऑटोमेटेड क्लियरिंग हाउस द्वारा ऑनलाइन खाते से धन को "इंट और पत्थर" के एक बैंक (वास्तविक बैंक) में ट्रांसफर (हस्तांतरित) करने में लगने वाला समय है। ऑनलाइन बैंक से धन को निकालकर स्थानीय बैंक में हस्तांतरित किये जाने की अवधि के दौरान कोई ब्याज नहीं मिलता है |
पहचानकर्ता (Identifier)
यदि आप government bank में saving account खुलवाना चाहतें हैं तो आपको किसी एक व्यक्ति को पहचानकर्ता के रूप में बताना होगा । जिसका उसी bank में पहले से खाता हो। यदि आपके पास ऐसा परिचित व्यक्ति नहीं हैं, जिसका उसी bank में पहले से अकाउंट हो , तो आप ऐसी स्थिति में bank manager से सम्पर्क कर सकते है । हालाँकि अब कई प्राइवेट बैंक आपके घर आकर आपका वेरिफिकेशन करके अकाउंट ओपन कर सकतें हैं | जिससे आपको किसी पहचानकर्ता की आवश्यकता नहीं पड़ेगी | लेकिन ये सुविधा अभी सभी बैंको में उपलब्ध नहीं है |
Dilip.Kumar
कुछ वित्तीय संस्थाएं केवल-ऑनलाइन बचत खाते ही प्रदान करती है। ये आम तौर पर उच्च ब्याज दर प्रदान करते हैं और इनमे सुरक्षा संबंधी प्रतिबंध भी अधिक होते हैं। इंटरनेट के विकास के साथ उच्च ब्याज दर प्रदान करने वाले खातों की लोकप्रियता भी बढ़ रही है।
महरागाँव, नैनीताल तहसील
महरागाँव, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मान अभिमान (1980 फ़िल्म)
मान अभिमान 1980 में बनी हिन्दी भाषा की फ़िल्म है।
पवन शर्मा
पवन शर्मा भारतीय जनता पार्टी से सम्बन्धित राजनीतिज्ञ हैं। बाल्यकाल से ही राष्ट्रीय स्वयंसेवक संघ के प्रति समर्पित संवाहक/प्रचारक तथा भारत की राजधानी पश्चिमी दिल्ली के उत्तम नगर विधान सभा क्षेत्र से 2013 में विधायक रह चुके हैं।
प्रारम्भिक तथा व्यक्तिगत जीवन
पवन शर्मा का जन्म 12 दिसम्बर, 1959 में हरियाणा के नामक कस्बे के एक मध्यम परिवार में स्व श्री आर0 डी0 शर्मा के घर में हुआ। उनकी प्रारम्भिक शिक्षा-दीक्षा हरियाणा में ही हुयी।
राजनैतिक जीवन का प्रारम्भ
इनके राजनैतिक जीवन का प्रारम्भ 1989 में दिल्ली से हुआ। यहीं से इनके राजनैतिक जीवन का पदार्पण हुआ था।
राजनैतिक जीवन
भारत की राजधानी दिल्ली के उत्तम नगर विधान सभा क्षेत्र से 2013 में विधायक रह चुके हैं।
सामाजिक जीवन
राजनैतिक गतिविधियों के अतिरिक्त सामाजिक विषयों पर भी पवन शर्मा का बचपन से योगदान रहा है और रहता है।
खुलना नगर निगम
खुलना सिटी कॉर्पोरेशन यानि  खुलना नगर निगम, बांग्लादेश के खुलना नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  खुलना नगर के प्रशासन और विकास तथा नागरिक सुविधाओं से संबंधित प्रभार निहित किये गए हैं।  खुलना, बांग्लादेश के  खुलना विभाग में स्थित, बांग्लादेश के बृहत्तम् नगरों में से एक है। इस निकाय की स्थापना  खुलना  के प्रशासन हेतु एक नगर पालिका के रूप में हुआ था, तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम के स्तर पर उन्नतस्थ कर दिया गया।
गोपाल इटालिया
गोपाल इटालिया (जन्म 21 जुलाई 1989) एक भारतीय राजनीतिज्ञ और सामाजिक कार्यकर्ता हैं। दिसंबर 2020 से, वह गुजरात में आम आदमी पार्टी के राज्य अध्यक्ष हैं।
खुलना नगर निगम
कार्यपद्यति और प्रशासनिक ढाँचा
प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।
सेवाएँ, कार्य व कर्त्तव्य
खुलना नगर निगम, खुलना नगर में निम्न कार्यों के लिए ज़िम्मेदार है।
गोपाल इटालिया
सामाजिक सक्रियता
गोपाल पाटीदार आरक्षण आंदोलन 2015 के दौरान हार्दिक पटेल के करीबी कार्यकर्ता थे।
उन्होंने नागरिकों की कानूनी समस्याओं को हल करने के लिए कई गांवों का दौरा किया और उन्हें भारतीय संविधान और कानून से अवगत कराया।
उन्होंने शराब पर सख्त प्रतिबंध को लेकर उपमुख्यमंत्री नितिन पटेल को फोन किया, जिसकी एक ऑडियो क्लिप सोशल मीडिया पर वायरल हुई। एक मिनट लंबी क्लिप ने राज्य सरकार में भारी शर्मिंदगी पैदा कर दी, क्योंकि उन्होंने एक कांस्टेबल होने का दावा किया और आरोप लगाया कि वरिष्ठ अधिकारी निचले कैडर के अधिकारियों को निषेध कानूनों को लागू करने से रोक रहे हैं। बाद में उन पर भारतीय दंड संहिता की धारा 120 के तहत आरोप लगाए गए।
2017 में, उन्होंने गृह मंत्री प्रदीपसिंह जडेजा पर सरकारी ड्यूटी में मुश्किल समय और सरकारी नीतियों के खिलाफ एक आक्रोश के बीच जूता फेंका।
2019 में, गोपाल को आर्म्स एक्ट के तहत खेत में प्लास्टिक बंदूक चलाने के लिए गिरफ्तार किया गया था।
राजनीति
जून 2020 में, गोपाल ने अपने राजनीतिक जीवन की शुरुआत आम आदमी पार्टी, गुजरात के प्रदेश उपाध्यक्ष के रूप में की।  उन्हें 12 दिसंबर 2020 को पार्टी का प्रदेश अध्यक्ष नियुक्त किया गया।
सम्मान हत्या
एक सम्मान हत्या (अंग्रेजी: Honour killing -ऑनर किलिंग) या सम्मान हेतु हत्या वह हत्या है जिसमें, किसी परिवार, वंश या समुदाय के किसी सदस्य की (आमतौर पर एक महिला) की हत्या उसी परिवार, वंश या समुदाय का एक या एक से अधिक सदस्य (अधिकतर पुरुष) द्वारा की जाती है और हत्यारे (आमतौर पर समुदाय के अधिकतर सदस्य) इस विश्वास के साथ इस हत्या को अंजाम देते हैं कि मरने वाले सदस्य के कृत्यों के कारण उस परिवार, वंश या समुदाय का अपमान हुआ है। अपमान की यह धारणा सामान्यत: निम्न कारणों के परिणामस्वरूप उत्पन्न होती है: -
यह हत्यायें इस धारणा का परिणाम हैं कि कोई भी व्यक्ति जिसके किसी कृत्य के कारण यदि उसके कुल या समुदाय का अपमान होता है तो उस कुल या समुदाय के सम्मान की रक्षा के लिए उस व्यक्ति विशेष की हत्या जायज़ है। संयुक्त राष्ट्र जनसंख्या कोष (यूएनएफपीए) का अनुमान है कि, दुनिया भर में सालाना 5000 के लगभग हत्यायें, सम्मान हत्यायें होती है।
परिभाषा
मानव अधिकार संस्था ह्यूमन रॉइट्स वॉच, सम्मान हत्या को निम्न रूप में परिभाषित करती है: “सम्मान की रक्षा के लिये किये गये अपराध, हिंसा के वो मामले हैं, जिन्हें परिवार के पुरुष सदस्यों ने अपने ही परिवार की महिलाओं के खिलाफ इसलिये अंजाम दिया है, क्योंकि उनके अनुसार उस महिला सदस्य के किसी कृत्य से समूचे परिवार की गरिमा और सम्मान को ठेस पहुंची है। इसका कारण कुछ भी हो सकता है जैसे कि: परिवार द्वारा नियत शादी करने से इंकार, किसी यौन अपराध का शिकार बनना, पति से (प्रताड़ना देने वाले पति से भी) तलाक की मांग करना या फिर अवैध संबंध रखने का संदेह। केवल यह धारणा ही उस महिला सदस्य पर हमले को उचित ठहराने के लिये पर्याप्त है कि उसके किसी कदम से परिवार की इज्जत को बट्टा लगा है।”
नंद बहादुर पुन
नंद बहादुर पुन (नन्दबहादुर पुन;जन्म 23 अक्तूबर 1966), नेपाल के उपराष्ट्रपति हैं। इस पद पर इनका यह दूसरा कार्यकाल है। इससे पूर्व वे अक्टूबर 2015 में नेपाल के उपराष्ट्रपति बने थे। उन्होंने नेपाल में पीपुल्स लिबरेशन आर्मी के मुख्य कमांडर के रूप में सेवा की है। वे नेपाल के कम्युनिस्ट पार्टी (माओवादी केंद्र) के केंद्रीय समिति के सदस्य भी रह चुके हैं।
बाड़मेर तेल शोधनागार
बाड़मेर तेल शोधनागार एक योजनाबद्ध शोधनागार है जो राजस्थान के बाड़मेर जिले में बननेवाला है। ये हिंदुस्तान पेट्रोलियम कॉर्पोरेशन लिमिटेड और राजस्थान सरकार का संयुक्त उद्यम है।
बिसंभारपुर
बिसंभारपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
जमनीपुर गाँव, एतमादपुर (आगरा)
जमनीपुर एतमादपुर, आगरा, उत्तर प्रदेश स्थित एक गाँव है।
डुमरी गाँव, गुरुआ (गया)
डुमरी गुरुआ, गया, बिहार स्थित एक गाँव है।
रामकृष्ण डालमिया
रामकृष्ण डालमिया ( ७ अप्रैल १८९३ -- २६ सितम्बर १९७८) भारत के उद्योगपति थे जिन्होंने अपने भाई जयदयाल डालमिया के साथ डालमिया समूह की स्थापना की थी। उन्होंने स्वामी करपात्री के साथ मिलकर गौ हत्या एवं हिंदू विवाह अधिनियम के मुद्दे पर जवाहरलाल नेहरू से कड़ी टक्कर ली थी। देश के सभी बड़े नेताओं से उनके मैत्रीपूर्ण सम्बन्ध थे और वे उनकी खुले हाथ से आर्थिक सहायता किया करते थे।
1933 में एक चीनी मिल से इनका उदय हुआ था। भाग्य ने डटकर डालमिया का साथ दिया और कुछ ही वर्षों के बाद वे देश के सबसे बड़े उद्योगपति बन गए। उन्होंने सभी तरह के ब्यापार मे हाथ डाला और उसे सफलता के शिखर पर ले गये। उनका औद्योगिक साम्राज्य अविभाजित भारत के सभी भागों में फैला हुआ था जिसमें समाचारपत्र, बैंक, बीमा कम्पनियां, विमानसेवाएं, सीमेंट, वस्त्र उद्योग, खाद्य पदार्थ आदि सैकड़ों उद्योग शामिल थे।
डालमिया नगर में 3,800 एकड़ में फैले परिसर में सीमेंट, चीनी, कागज, रसायन, वनस्पति, एस्बेस्टस शीट बनाने वाली इकाइयाँ थीं। इस समूह का अपना बिजली घर और रेलवे भी था। इसके अलावा इस समूह के पास त्रिची, चरखी दादरी (दिल्ली के पास), डंडोट (लाहौर) और कराची में सीमेंट के कारखाने भी थे। इसके अलावा पटियाला में एक बिस्किट कारखाना और बिहार के झरिया और बंगाल के रानीगंज क्षेत्रों में कोयला खदानें थीं।
आरम्भिक जीवन
रामकृष्ण डालमिया का जन्म राजस्थान के चिड़ावा नामक एक कस्बे में एक गरीब अग्रवाल घर में हुआ था। यहीं उन्होंने मामूली शिक्षा प्राप्त की और मूलभूत अंकगणित, अंग्रेजी तथा महाजनी सीखी। जब वे केवल १८ वर्ष के थे तभी उनके पिता का देहान्त हो गया। इसके बाद पूरे परिवार को पालने का भार उनके कन्धों पर आ गया। उनके घर में उनकी पत्नी, उनकी माँ, दादी और छोटा भाई थे।
व्यवसाय एवं उद्योग
इस स्थिति में वे अपने मामा मोतीलाल झुनझुनवाला के पास कोलकाता चले गए थे। उनके मामा ने वहां पर बुलियन मार्केट में एक विक्रेता (सेल्समैन) का कार्य दिया। वे लन्दन के बुलियन एजेन्टों द्वारा भेजे गये टेलीग्राम को अपनी मामूली शीक्षा के वावजूद पढ़ लेते थे। इन कूट सन्देशों को पढ़ने का प्रभाव यह हुआ कि रामकृष्ण डालमिया में बुलियन व्यवसाय की बारीकियों से सम्बन्धित अन्तर्दृष्टि पैदा हो गयी। इससे उत्साहित होकर वे चाँदी के सट्टा बाजार में कूद पड़े। दुर्भाग्य से उन्हें इसमें वे सफल नहीं हुए। इसी के चलते उनके मामा से भी सम्बन्ध टूट गये।
इसके बाद वे दलाली (ब्रोकरेज) के काम में लग गये। सौभाग्य से इसमें उनको १ लाख ५६ हजार रुपये का लाभ हुआ। इसके बाद वे अन्य वस्तुओं के सट्टे में भी हाथ आजमाने लगे। अपनी इमानदारी और लगन से इन्होंने बहुत से कारोबारियों का हृदय जीत लिया। इसी समय उन्होंने कलकत्ता शेयर और स्टोक एक्सचेंज के बालदेव दासजी नाथानी के साथ साझेदारी की। नाथानी के आदर्शों ने डालमिया के व्यापार तथा जीवन के प्रति दृष्टिकोण को आकार देने में महत्वपूर्ण भूमिका निभायी।
सट्टा बाजार में सफलता से उत्साहित होकर उन्होंने अपने व्यवसाय का विविधीकरण करने की सोची। इसी तारतम्य में वे एक दिन बिहार के दिनापुर गये और वहाँ ट्रेडिंग का काम शुरू किया। इसी समय उनकी दृष्टि उस क्षेत्र में एक चीनी मिल चालू करने की तरफ गयी जिसमें उनको अपार सम्भावना दिखी। इस विचार को कार्यरूप में बदलने के लिये उन्होंने आरा के प्रसिद्ध जमींदार निर्मल कुमार जैन के साथ हाथ मिला लिया। सन १९३२ में यह मिल बनकर तैयार हो गयी। यह मिल दिनापुर के निकट बिहटा में स्थापित हुई और इसका नाम 'साउथ बिहार सुगर मिल्स लिमिटेड' रखा गया। यह उस समय भारत की सबसे बड़ी चीनी मिल थी।
इसी बीच रामकृष्ण अपनी पुत्री रमा के लिये एक योग्य वर की तलाश में थे। अन्त में सन १९३२ में साहू शान्ति प्रसाद जैन से रमा का विवाह तय हुआ जो तत्कालीन संयुक्त प्रान्त (यूपी) के नजीबाबाद के एक प्रसिद्ध जमींदार और वित्तपोषक थे। शान्ति प्रसाद वित्त, अर्थशास्त्र और वाणिज्य के मामलों में पारंगत थे। विवाह के बाद शान्ति प्रसाद ने ही एक साझेदार के रूप में रामकृष्ण डालमिया के बंगाल, बिहार  और उड़ीसाके उद्योंगों का प्रबन्धन  किया। इनके मध्यप्रान्त, बाम्बे प्रेसिडेन्सी और दक्षीणी भारत में फैले उद्योगों का प्रबन्धन श्रियान्स प्रसाद जैन ने किया जो शान्ति प्रसाद के बहनोई थे।
रामकृष्ण डालमिया ने अपने विकसित हो रहे व्यवसाय में अपने छोटे भाई जयदयाल डालमिया को भी लगा लिया। जयदयाल एक जिज्ञासु प्रकृति के व्यक्ति थे और मशीनरी में उनकी अच्छी रुचि थी। अतः वे न केवल एक योग्य साझेदार सिद्ध हुए बल्कि डालमियानगर के कारखाने के सभी तकनीकी पहलुओं का योग्यतापूर्वक प्रबन्धन भी किया। डालमियानगर का यह कारखाना अत्यन्त विशाल था और इसमें डालमिया समूह की कई कम्पनियाँ चलतीं थीं। जयदयाल ने संसार भर से अद्यतन प्रौद्योगिकी और मशीनरी अपनी कम्पनियों में लगाया।
कुछ ही समय बाद रोहतास जिले के डेहरी-ऑन-सोन में एक दूसरी चीनी मिल आरम्भ की गयी। इसके बाद और कई चीनी मिलें आरम्भ की गयीं, जैसे सारण की 'एस के जी सुगर लिमिटेड', रामपुर की 'राजा सुगर कम्पनी लिमिटेड' (१९३२ में), रामपुर में ही 'बुलन्द सुगर कम्पनी लिमिटेड', चम्पारन की एस के जी सुगर लिमिटेड आदि।
उनके उद्योग के विस्तार का अगला चरण १९३० के दशक के मध्य में हुआ जब उन्होंने देश के विभिन्न भागों में सीमेन्ट के कारखाने स्थापित किये। भारत के विकास में यह उनकी सबसे बड़ा योगदान है। उनका उद्देश एसीसी लिमिटेड के एकाधिकार को समाप्त करना था जिसका उस समय सीमेन्ट के निर्माण में एकछत्र राज्य था। इनका सबसे बड़ा कारखाना डालमियानगर में था। दूसरा कारखाना कराची के शान्तिनगर में था। डाल्मिया सीमेन्ट के पास कुछ छोटे सीमेन्ट कारखाने भी थे, जिसमें से एक ड्न्डोट (अब पाकिस्तान में) में था और दूसरा मद्रास प्रेसिडेन्सी में डालमियापुरम नामक स्थान पर था। एक और कारखाना डालमिया दादरी (अब हरियाणा में) में था।
इस प्रकार त्वरित विकास के बल पर डालमिया-जैन समूह (जिसे अब डालमिया-जैन इंटरप्राइजेज कहते हैं), बिड़ला और टाटा के बाद तीसरे स्थान पर आ धमका। १९४६ में उन्होंने तीन एन्ड्रू-यूल जूट मिलों का आधे से अधिक अंश का अधिग्रहण कर लिया। इसके बाद बम्बई के दो मिलों को खरीदा जो उस समय विकास के रास्ते पर थे। इनके नाम हैं- माधौजी धरमसी मन्युफैक्चरिंग कम्पनी लिमिटेड, तथा सर सपुरजी ब्रोचा मिल्स लिमिटेड। इसके ठीक बाद इस समूह ने मेडिया की महान कम्पनी 'बेनेट कोलमैन ऐण्ड कम्पनी' का भी अधिग्रहण कर लिया। भारत जर्नल लिमिटेड को भी इन्होंने अधिग्रहित किया जो अंग्रेजी तथा हिन्दी के कई समाचार पत्र निकालता था।
इसके बाद भी इस समूह का प्रसार निरन्तर जारी रहा और इन्होंने वाहनों के क्षेत्र में और रेलवे के क्षेत्र में (ढुलाई में) प्रवेश किया। इसके अलगले चरण में उन्होंने कई कोयला खादानों का अधिग्रहण किया जिनमें मध्यप्रान्त के जुनरदेव की 'खरखरी कोल कम्पनी', झरिया की महेशपुर कोलियरीज लिमिटेड तथा भारत कोलियरीज लिमिटेड प्रमुख हैं।
इसके अलावा इनकी अनेक कम्पनियाँ थीं, जैसे पटियाला राज्य में स्थित 'पटियाला बिस्कुट मैन्युफैक्चरिंग लिमिटेड' कानपुर की लेस्को केमिकल वर्क्स लिमिटेड (औषधि निर्माण), गुजरात के काठियावाड में स्थित ध्रंगधरा केमिकल वर्क्स, रामपुर डिस्टिलरी ऐण्ड केमिकल वर्क्स (स्पिरिट और अल्कोहल निर्माण), रामपुर मेज़ प्रोडक्ट्स लिमिटेड, और अनेकानेक कम्पनियाँ थीं।
यद्यपि इस समूह के कारखाने पूरे अविभाजित भारत में फैले हुए थे, किन्तु इनका डालमियानगर का कारखाना परिसर इनका शिरमौर था। यह ३८०० एकड़ के विशाल क्षेत्र में फैला हुआ एक टाउनशिप था जिसमें विशालकाय 'रोहतास इण्डस्ट्रीज लिमिटेड' स्थित थी। इसके अन्तर्गत अनेक कम्पनिया थीं जिनमें एक चीनी मिल, एक केमिकल संयंत्र, प्लाईवुड का एक कारखाना, वनस्पति घी बनाने का एक कारखाना, एक सीमेन्ट का कारखाना, एक ऐसबेस्टस सीमेन्ट कारखाना, एक कागज बनाने का कारखाना, एक हार्ड प्रेस्ड बोर्ड कारखाना, १२ मेगावाट का एक विद्युत संयंत्र, एक केन्द्रीय वर्कशॉप, आदि थे। इस संयंत्र में कर्मचारियों और उनके परिवार जनों के उपयोग की सभी सुविधायें भी निर्मित की गयीं थीं।
पारिवारिक और निजी जीवन
रामकृष्ण डालमिया शरीर से दुबले-पतले थे किन्तु शारीरिक और मानसिक रूप से सुदृढ थे। उनकी स्मृति भी असाधारण थी। विशाल उद्योगजगत के स्वामी होने के बावजूद वे एक सादा जीवन व्यतीत करते थे। वे साधारण भोजन करते और विलासिता के स्थान पर मितव्ययी जीवन पसन्द करते थे। वे अत्यन्त अध्यात्मिक प्रवृत्ति के व्यक्ति थे। दर्शन और साहित्य से वे हृदय से जुड़े हुए थे। कहा जाता है कि गलियों के नामपट्ट को बंगाली में देखकर ही वे बांग्ला पढ़ना सीख गये थे। यह भी कहा जाता है कि वे कोलकाता के स्ट्रीटलाइट में बैठकर अंग्रेजी सीख लिये थे। उन्होंने अनेकों पुस्तकों की रचना की जिसमें 'अ गाइड टू ब्लिस', 'फीयरलेसनेस ऐण्ड डिवाइन लॉ' मुख्य हैं। वे हिन्दू धर्मग्रन्थों के साथ-साथ बाइबल, कुरान आदि से भी अच्छी तरह परिचित थे। इसके अलावा उन्होंने वेदान्त साहित्य (पञ्चदशी और योगवासिष्ठ), विवेकानन्द साहित्य और स्वामी रामतीर्थ के साहित्य का भी अध्ययन किया था। उन्होंने छः विवाह किये किन्तु फिर भी उन्हें पुत्र की प्राप्ति नहीं हुई। उनके घर केवल कन्याओं ने ही जन्म लिया। उनकी छः पत्नियों में कुछ अच्छी पढ़ी-लिखी और विदुषी भी थीं। उनकी चौथी पत्नी सरस्वती सबसे प्रिय और विदुषी थीं। सर्वाधिक समय वे इनके साथ ही रहे और अपने इच्छापत्र में इनके नाम ही इन्होंने अपनी अधिकांश सम्पत्ति लिख दी। जब ये केवल १६ वर्ष के थे तभी इनकी पहली पत्नी नर्मदा देवी दिवंगत हों गयीं।  इनकी दूसरी पत्नी का नाम दुर्गा देवी, तीसरी पत्नी का नाम प्रीतम, चौथी पत्नी का नाम सरस्वती, पाँचवी पत्नी का नाम आशा, तथा छठी पत्नी का नाम दिनेश नन्दिनी था।
सन १९७८ में ८५ वर्ष की आयु में उनका निधन हो गया।
नेहरू के आलोचक
रामकृष्ण डालिया शुरू से ही गौहत्या विरोधी आंदोलन का खुलकर समर्थन करते थे। नेहरू के साथ उनका कुछ बातों को लेकर असंतोष रहता था। वह विभाजन और शरणार्थियों की दुर्दशा के लिए भी पंडित नेहरू की खुलेआम आलोचना करते थे। इसी के चलते नेहरू ने 1956 में विवियन बोस जांच आयोग बनवाया था। इसके चलते डालमिया पर पैसों की हेराफेरी के साथ, शेयर बाजार की भी हेराफेरी का आरोप लगा। सरकार की इस वक्रदृष्टि के चलते उन्हें टाइम्स ऑफ़ इंडिया, हिन्दुस्तान लिवर और अनेक उद्योगों को औने-पौने दामों पर बेचना पड़ा। सवाई माधोपुर में स्थित सीमेंट फैक्ट्री को भी उन्होंने इसी दौरान खो दिया। न्यायालय में मुकदमा चला और रामकृष्ण डालमिया को तीन वर्ष कैद की सजा सुनाई गई।
इन सब घटनाओ के बाद डालमिया कभी उभर ही नहीं पाये। सन 1964 तक डालमिया ने मोहम्मद अली जिन्ना से खरीदे दिल्ली के बंगले को अपने पास रखा और फिर नीदरलैंड सरकार को बेच दिया। और तब से इसका इस्तेमाल नीदरलैंड के नई दिल्ली में राजदूत के आवास के रूप में हो रहा है।
जनसेवा
डालमिया परिवार जन सेवा में हमेशा से ही काम करता था और बाढ़, सूखा, भूकंप, जैसी प्राकृतिक आपदाओं में पीड़ितों को आर्थिक मदद के लिए हमेशा से आगे रहता था। 1951 में डालमिया ब्रदर्स ने एक ट्रस्ट शुरू की जिसका नाम 'डालमिया सेवा संस्थान' है। इसके माध्यम से निजी अस्पताल, स्कूलों, विधवा घरों, धर्मशालाओं को चलाने का काम होता है। डालमिया ट्रस्ट भी डालमिया भाइयों ने शुरू की थी।अपने गांव चिड़ावा में भी डालमिया परिवार के कई संस्थान आज भी चालू है जो वहां के लोगों के लिए जन कल्याण का कार्य करते हैं।
सकुन, पिथौरागढ (सदर) तहसील
सकुन, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
कलमनुरी
कलमनुरी (Kalamnuri) भारत के महाराष्ट्र राज्य के हिंगोली ज़िले में स्थित एक नगर है।
म फ़ू ऴोंग
म फ़ू ऴोंग(1876 - 1932) चीन मे एक मुखिया था जळि बिसवान शताब्दी मैं।
भारत के विदेश संबंध
भारत के अधिकतर देशों के साथ औपचारिक राजनयिक सम्बन्ध हैं। जनसंख्या की दृष्टि से यह दुनिया का दूसरा सबसे बड़ा देश है। भारत दुनिया का सबसे बड़ा लोकतंत्रात्मक व्यवस्था वाला देश भी है और इसकी अर्थव्यवस्था विश्व की बढ़ती अर्थव्यवस्थाओं में से एक है।
प्राचीन काल में भी भारत के समस्त विश्व से व्यापारिक, सांस्कृतिक व धार्मिक सम्बन्ध रहे हैं। समय के साथ साथ भारत के कई भागों में कई अलग अलग राजा रहे, भारत का स्वरूप भी बदलता रहा किंतु वैश्विक तौर पर भारत के सम्बन्ध सदा बने रहे। सामरिक सम्बन्धों की बात की जाए तो भारत की विशेषता यही है कि वह कभी भी आक्रामक नहीं रहा।
1947 में अपनी स्वतंत्रता के बाद से, भारत ने अधिकांश देशों के साथ सौहार्दपूर्ण संबंध बनाए रखा है। वैश्विक मंचों पर भारत सदा सक्रिय रहा है। 1990 के बाद आर्थिक तौर पर भी भारत ने विश्व को प्रभावित किया है। सामरिक तौर पर भारत ने अपनी शक्ति को बनाए रखा है और विश्व शान्ति में यथासंभव योगदान करता रहा है। पाकिस्तान व चीन के साथ भारत के संबंध कुछ तनावपूर्ण अवश्य हैं किन्तु रूस के साथ सामरिक संबंधों के अलावा, भारत का इजरायल और फ्रांस के साथ विस्तृत रक्षा संबंध है। चीन के बढ़ते अंतरराष्ट्रीय प्रभाव के कारण हाल दिनों में भारत अमेरिका संबध घनिष्ठ हुए है।
भारत की विदेश नीति के निर्माण की अवस्था को निम्न प्रकार से समझा जा सकता हैः-
स्वतन्त्रता से पहले भारत की विदेश नीति का निर्माण
यद्यपि स्वतन्त्रता से पहले भारत की विदेश नीति का विकास भारत में ईस्ट इण्डिया कम्पनी के शासनकाल में ही हुआ, लेकिन इससे पहले भी भारतीय चिन्तन में शान्तिपूर्ण सहअस्तित्व, अहिंसा जैसे सिद्धान्तों के साथ-साथ कौटिल्य के चिन्तन में कूटनीतिक उपायों का भी वर्णन मिलता है। कुछ विद्वान तो आज भी यह मानते हैं कि विदेश नीति के कुछ उपकरण व साध्य कौटिल्य की ही देन है।
भारत में ईस्ट इण्डिया कम्पनी के शासनकाल में अंगरेजों ने भारत की विदेश नीति का निर्धारण अपने व्यापारिक हितों की सुरक्षा व उसकी वृद्धि को ध्यान में रखकर किया था। अंग्रेजों ने चीन, अफगानिस्तान तथा तिब्बत को बफ़र स्टेट माना। उन्होनें चीन में भी विशेष रुचि ली और भारत-चीन सीमा का निर्धारण किया। अंग्रेजों ने नेफा (अरुणाचल प्रदेश) को भारतीय सीमा में ही रखा और भूटान व सिक्किम भारत की विदेश नीति के निर्माण की अवस्था व ऐतिहासिक विकास को विशेष महत्व दिया। उन्होंने अपने व्यापारिक शर्तों के लिए इस क्षेत्र में सुरक्षा का उत्तरदायित्व स्वयं संभाला।